Dok.nr. 109890/17

**Referat**

**for møde i Stiftsrådet**

**torsdag den 14. september 2017**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, sognepræst Lisbeth Munk Madsen, Søren Ødum Nielsen – Kgs. Lyngby provsti, Steen Rune – Fredensborg provsti, Birthe Larsen – Frederikssund provsti, Tove F. Buch – Gladsaxe-Herlev provsti, Verner Bech – Hillerød provsti, Inger Holst – Rødovre-Hvidovre provsti, Hans-Henrik Nielsen – Ballerup-Furesø provsti, Ralf Amstrup – Høje-Taastrup provsti, Otto Rühl – Helsingør domprovsti, John Theil Münster – Rudersdal provsti, Jens Bache – Gentofte provsti, Eli Hagerup – Glostrup provsti, sognepræst Per Melhof og sognepræst Bodil Olesen. |
| **Afbud** | Bent Peetz og provst Jørgen Christensen. |
| **Fraværende uden afbud** |  |
| **Fra stiftsadministrationen** | Stiftskontorchef Anne Sophie Hilbard, økonomifuldmægtig Morten Stützer og stiftsfuldmægtig Stefanie Laursen. |
| **Fra Medie- og kommunikationsudvalg** | Ove Kollerup Nielsen, Sarah Thorngreen Auken og Kåre Gade |

|  |  |  |
| --- | --- | --- |
| **1** | **Godkendelse af dagsorden** | Dagsorden blev godkendt. |
| **2** | **Referat af møde den 11. maj 2017**  **til godkendelse** | Referat blev godkendt. |
| **3** | **Meddelelser**  - ved formanden  - ved biskoppen  - ved stiftskontorchefen | Formanden oplyste, at indbydelse til fælles stiftsrådsmøde den 7. oktober 2017 er sendt ud og opfordrede til at deltage, hvis man har mulighed herfor.  Biskoppen orienterede om, at der har været ordination af 4 nye præster den 3. september 2017.  Der er fortsat ledige præstestillinger i stiftet.  Biskoppen modtager flere henvendelser vedrørende et uddannelsesforløb i henhold til § 2 ansættelser. Dette er en mulighed for at søge en præstestilling efter bestået prøve, hvis man har en anden kandidatgrad end cand.theol.  Invitation til landemode/ reformationsfejring er sendt ud og holdes den 29. oktober 2017. Der vil til gudstjenesten være kreering af 4 ny provster. Der er tiltrådt to nye provster sidste år lige efter landemode og pr. 1.september igen 2 nye provster, Finn Bruno Edvardsen i Frederiksværk provsti og Søren Isak Nolsøe i Høje Taastrup provsti.  Til næste år vil landemode igen ligge den første lørdag i oktober.  Bibliarium har fået bevilliget 15 mio. kr. fra A.P. Møller fonden.  Stiftskontorchefen orienterede om, at kontorcheferne til november er indbudt til et 2 dages kursus i Kirkeministeriet vedrørende persondataforordningen, hvorefter det forventes, at man kan melde nærmere information om dette emne ud. |
| **4** | **Status for stiftsmidlerne**  Bilag:  - Kapitalopgørelse for Helsingør Stift  - Oversigt over stiftsmiddellån / restbevillinger  - Likviditetsbudget / beskrivelse  - Oversigt over ud- og indlån pr. provsti  - Bevilgede stiftsmiddellån siden sidste møde | Økonomifuldmægtigen orienterede.    Pr. 30.6.2017 udgør indlån 281 mio. kr., hvilket er en stigning med 6,8 mio. kr. i første halvår. Forklaring herpå er blandt andet salg af jord, som har påvirket indlånet betydeligt.  Udlån er faldet med 0,8 mio. kr. i første halvår, således at udlånsprocenten nu er på 64,8 %, hvilket er den laveste i mange år.  Beholdningen af likvider og investeringsbeviser er steget med 7,4 mio. kr. i først halvår og udgør 99,2 mio. kr.  Der er 59 igangværende lån, hvilket er 3 mere end ved årets begyndelse. 5 lån bliver indfriet ved årets udgang. Løbetiden ligger på gennemsnitligt 13 år. |
| **5** | **Det bindende stiftsbidrag**  Bilag:  - Budgetopfølgning pr. 30.6.2017 | Økonomifuldmægtigen orienterede.  Der er realiseret et underskud på 126 t.kr., hvilket er t.kr. 206 lavere en budgetteret. Der forventes et underskud for året, som finansieres af overførte midler fra tidligere år. |
| **6** | **Den fælles kapitalforvaltning** | Orientering ved Eli Hagerup  Renteprognosen er uændret og det går godt for den fælles kapitalforvaltning. |
| **7** | **Bekendtgørelse om kirke- og præsteembede-kapitalen – fornyet høring**  Bilag:  -Høring om forslag om ændring af bekendtgørelse af kirke- og præsteembedekapitalen i en revideret form.  Under den første høring (efterår 2014), kunne ikke alle stifter tilslutte sig ændringsforslaget. Bestyrelsen for Stifternes Kapitalforvaltning har efterfølgende drøftet ændringsforslagene med enkelte stiftsråd efter disses ønsker. På baggrund af disse drøftelser fremsætter Kirkeministeriet på ny forslag om ændring af bekendtgørelsen i en revideret form. | Der var en kort drøftelse af de foreslåede ændringer, som giver mulighed for større fleksibilitet mht. hvordan kapitalen forvaltes samtidig med, at man afdækker valutarisikoen.  Stiftsrådet godkendte forslaget. |
| **8** | **Orientering fra udvalg m.v.**  Der er ikke modtaget orienteringsmateriale fra udvalg. | Idéudvalget ved Steen Rune oplyste, at man har fået 2 indstillinger til stiftsinitiativprisen. Fristen for at indstille udløb den 15. september. Prisen overrækkes på landemode.  Der fulgte en kort drøftelse af støtteudvalget, herunder lød der en generel opfordring til, at man på provstikonventer kommunikerer retningslinjerne for ydelse af tilskud fra Støtteudvalget under Helsingør Stift ud til sognepræsterne for at øge kendskabet hertil. |
| **9** | **Andre orienteringspunkter**  - Omprioriteringspulje  Bilag:  - Invitation til Konference for kristne og muslimske ledere i Danmark 2017.  - Rapporten fra konferencen i 2016    Bilag:  - Invitation til provstiudvalgskonference den 30. sept. 2017 i Fredericia. (er d. 19.7.2017 mailet til alle stiftsrådsmedlemmer) | Hans Henrik Nielsen orienterede om møde i budgetsamråd for folkekirkens fællesfond.    Hans Henrik Nielsen oplyste endvidere, at budgetsamrådet udarbejder en prioriteret rækkefølge af projekter som finansierers af omprioriteringspuljen til Budgetfølgegruppen, som på den baggrund udfærdiger en indstilling til Kirkeministeriet.  Omprioriteringspuljen er på ca. 12 mio. kr.  Der fulgte en mundtligt gennemgang af de forskellige projekter. Hans Henrik Nielsen vil snarest udarbejde et notat herom som vil blive sendt ud til stiftsrådsmedlemmerne. |
| **10** | **Fælles stiftsrådsmøde den 7. oktober 2017 i Maribo**  Dato er tidligere omtalt på stiftsrådsmøde den 23. februar 2017 + lagt på DAP.  Bilag:  - Invitation til det fælles stiftsrådsmøde. Tilmeldingsfrist den 22. september 2017. | Tilmelding til fælles stiftsrådsmøde via stiftsadministrationen. |
| **11** | **Kommende møder**  Biskoppen indkalder det nyvalgte stiftsråd til møde torsdag den 16. november 2017 kl. 16.00 i stiftsadministrationens lokaler. |  |
| **12** | **Eventuelt** | Dette er det sidste møde i denne kreds. Formanden takkede for et godt samarbejde og forhåbentligt på gensyn eventuel i en anden sammenhæng.  Biskoppen takkede ligeledes for et godt samarbejdet med formanden og for det veludførte hverv.  Flere stiftsrådsmedlemmer takkede efterfølgende for samarbejdet. |
| **13** | **Medie- og kommunikationsudvalget** | Udvalget delte en opdateret version af kommunikationsstrategien ud. Strategien blev gennemgået på mødet. Der blev givet eksempler på den interne og eksterne kommunikation.  Fremadrettet vil der blive arbejdet på at samle et netværk af kommunikationsansvarlige i hvert sogn. Netværket skal bl.a. kunne spare med udvalget og sammen have fokus på at sprede den gode historie om folkekirken og Helsingør Stift.  Helsingør Stift’s digitale nyhedsbrev har i øjeblikket ca. 500 abonnenter.  Der skal lyde en opfordring til, at tilmelde sig Helsingør Stift’s digitale nyhedsbrev, som udsendes hver 14. dag. Dette gør man på stiftets hjemmeside. Opfordringen må gerne videregives på menighedsrådsmøder. |

Referatet blev ikke oplæst ved mødets afslutning.

Referatet blev underskrevet af stiftsrådsmedlemmerne.

Mødet sluttede kl. 18.50.